Fartøjerne fra Nydam mose -arkæologi i spændingsfeltet mellem tysk og dansk arkøologi
2024-01-24 19:30 - 21:00 (Europe/Copenhagen)

Årets udgravninger, Haderslev.
2024-01-30 19:00 - 21:00
Gratis for alle, se mere i link.

Fælles indlevering Danefæ og hygge med kaffe og kage.
2024-02-04 09:00 - 12:00
Ander og Søren tager imod Danefæ mens vi andre følger med og ser fundene. Husk at sortere efter fundsted. i kan få ny fundsedler m.m.

Sted er Lindedal 17C, 6100 Haderslev.

Årets Udgravninger Christiansfeld
2024-02-06 19:00 - 21:00
Gratis foredrag om Årets udgravninger i de 4 sønderjyske og Kolding Kommune. bestil dog billet. se mere i link til kolding museum.

Blandt Bronzealderens Kvinder: Køn, Identitet og Kosmologi i den nordiske bronzealders kvindegenstande
2024-02-20 19:00 - 21:00
Foredrag på museet i Haderslev som samarbejde mellem museet og Sjaa, gratis for Sjaa medlemmer. se mere i link.

Arkæologien rundt, Sønderskov Museum
2024-02-27 19:00 - 21:00
Kom og lyt, når museets arkæologer holder foredrag om de mange udgravninger, de udførte sidste år i Vejen Kommune. De undersøgte mange steder, og de gravede ganske store arealer. Se link til foredrag.

Koster fra kr. 150 og nedefter, billigere online.

Foredrag: Gallehus-hornene
2024-02-27 19:30 - 21:00
Arkæologi Haderslev

Foredrag om Gallehus Hornene kr.50. se mere i link.

foredrag tirsdag d.5 marts 19:00 på museet i Haderslev. Gratis for Sjaa medlemmer.
2024-03-05 19:00 - 21:00
ARKÆOLOGIENS MØDRE: KVINDER, KØN, MAGT OG IDENTITETER I DANMARKS OLDTID

📷

Foredraget om Arkæologiens Mødre er en tankevækkende tids- og opdagelsesrejse gennem århundreders dansk arkæologi. Det udfordrer traditionelle opfattelser af kvinder, køn, magt og identiteter.

Arkæologiens Mødre formidler akademisk viden på en letfordøjelig og tilgængelig måde med et glimt i øjet og skarpt fokus på at gøre kvinde(for)historien synlig fra arkæologiens barndom til i dag.

Foredraget dykker ned i 1800-tallets danske arkæologi, hvor grundlæggende opfattelser af kvinder og køn i oldtiden blev formet. Mange kender arkæologiens fædre, der grundlagde arkæologi som en videnskab i tråd med guldalderens tidsånd og ønsket om oplysning og viden til folket.

I det omkringliggende samfund var der mange argumenter mod kvinder, der helst skulle blive i hjemmet som dydige mødre. Mon de argumenter stadig genfortælles ubevidst i den arkæologiske forskning i dag?

Nyere arkæologisk forskning understreger, at magt godt kunne deles mellem kvinder og mænd i både jernalder og vikingetid. Alligevel skaber det landsdækkende overskrifter, når resultaterne bliver præsenteret. Er det på tide at vi forsøger at forstå oldtidens kvinder og mænd på en mere ligeværdig facon?

Arkæologiens Mødre er ikke kun et foredrag. Det er en bevægelse skabt til at gøre kvinde(for)historien synlig og relevant for alle – fra jernalderen til arkæologiens barndom og helt op til i dag.

Katrine Balsgaard Juul er aftenens foredragsholder.

Katrine Balsgaard Juul er ph.d. i forhistorisk arkæologi og ekspert i jernalderens kvinder, køn, magt og identiteter. Læs mere om Katrines arbejde med Arkæologiens Mødre her:Katrine Balsgaard Juul

Foredraget er i samarbejde med Sønderjyllands Amatørarkæologer og Folkeuniversitetet.

Arkæologi Haderslev

Foredrag i samarbejde med Museum Sønderjylland og Sjaa. Gratis for medlemmer af Sjaa. Se mere i link.

gold of The Gods.
2024-03-09 11:00 - 16:00
lars Grundvad viser rundt i deres ny udstilling om Fæsted skatten. Udstillingen er baseret på kopier af smykkerne. vi vil være sammen med medlemmer fra Nordjyllands Detektorforening og der vil være mulighed for at deltage i fællesspisning i Herregårdskælderen på museet efterfølgende.

Lars vil foreslå en kør selv tur beregnet på nordjydernes hjemtur, men alle kan vælge at tage turen.

Sjaa betaler for omvisning og du betaler for indgang og eventuel mad. Tilmeld dig på vores facebookside eller på formand@sjaa.dk

Ny dato Træf Brørup 10 marts.
2024-03-10 10:00 - 16:00
Vi holder detektortræf på den 10. marts fra klokken 10.00 til 16.00.

Parkering ved den røde streg ud for Eskelundvej 1, 6650 Brørup.Marken på 17 ha skal udstykkes til parcelhusgrunde, og den har ikke været afsøgt tidligere. Bliver vi færdige med marken, rykker vi til nabomarkerne.Vi benytter os også denne gang af sporlog og dime, og eventuelle danefæ fund m.m. afleveres samlet til Sønderskov Museum af Torben Petersen eller Arne Hertz.Husk 15 kr til lodsejer vin.Lodsejeren Birgitte Jacobsen kommer og ser fundene klokken 16.00.

Jeg glæder mig til at se jer.

Mvh, Torben

Med arkæologen på Arbejde: Vikingekvinder
2024-03-12 19:00 - 21:00
Arkæologi Haderslev

Foredrag i samarbejde med Museum Sønderjylland og Sjaa. gratis for medlemmer af Sjaa. Se mere i link

Detektor Intro på Hammelev skole. =nyt sted.
2024-03-16 09:30 - 16:00
Detektorintro lørdag d.16 marts 9:30-16:00 også for ikke medlemmer

Vi mødes i vores ny klublokale på Hammelev skole, Erik Eriksens Vej 7, 6500 Vojens, hvor døren er åben 9:15-9:40.Vi gennemgår lovgivning, begreberne Danefæ og omhu, registrering og håndtering af genstande, kilder til genstands kundskab, gode apps og meget andet.Efter spisning af medbragt madpakke kører vi senest 12:30 ud på en mark og søger sammen med de erfarne.Det forventes at i er registreret som bruger på metaldetektorfund.dk og har hentet appen DIME med samme brugernavn og password.

tilmeld gerne på formand@sjaa.dk

Der vil i et vist omfang være muligt at låne en detektor. Tag gerne en ven med😊Husk 15 Kr til Lodsejervin.

Kulturhistorisk tur: Middelalderen på Haderslev Næs
2024-04-03 18:00 - 21:00
Turen til middelalderen på Haderslev Næs tager sit udgangspunkt i Halk Kirke, en af de fineste middelalderkirker i Sønderjylland.

Det skyldes i særlige grad kirkens velbevarede middelalderlige inventar.

Herfra går turen til to af de bevarede middelalderlige voldsteder på Næsset, Kingsgård og Vonsmose.

Der sluttes af ved Sønderjyllands ældste kirke, Starup med ledinghavnen for Haderslev Herred og runestenen.

Billetter kan købes på museets hjemmeside via nedenstående link eller via mobilepay hos vandringslederen på dagen.

Turen starter ved Halk Kirke

Turleder er Museumsinspektør Lennart S. Madsen

Turen foregår i egne biler (husk at tanke bilen inden turen begynder) og varer til omkring kl. 21.

Deltagerne opfordres til at medbringe passende fod- og overtøj.

Foto: Halk Kirke fra sydvest. Foto: Museum Sønderjylland

Sjaa Generalforsamling 2024
2024-04-21 09:30 - 12:00
GENERALFORSAMLING søndag 21 april 9:30 til ca. 12:30 inklusive spisningErik Eriksens Vej 76500 Vojens

Generalforsamlingen afholdes jævnfør vedtægter på Sjaa.dk

Arne Hertz, Trine Læssø Hindsgaul Nielsen og Réne Jacobsgård er på valg. Ligeså suppleanter og revisor.Vi slutter med smørrebrød med en øl/vand og kaffe kage til 100 kr.Efterfølgende kan vi deltage i fortidsmindedagen der i år har fokus på hærvejenTilmelding her til spisning senest Søndag d.14 april.

Stenalderpladser og Haderslev Næs
2024-04-24 18:00 - 21:00
I den sydlige del af Haderslev Næs, Halk, finder vi flere af de ældste stenalderpladser i Danmark ude ved kyststrækningen – der er fundet meget flint fra forsvundne stenalderpladser, hvoraf mange i dag ligger ude i vandet.

Men der også adskillige spor efter oldtidens andre perioder, der kan ses i landskabet, som f.eks. en række gravhøje ved Hejsager fra forskellige tider.

Billetter kan købes i link bedenfor eller via mobilepay hos vandringslederen på dagen.

**Mødested: **Turen starter ved Halk Kirke

Turleder er Museumsinspektør Merete Essenbæk

Turen foregår i egne biler (husk at tanke bilen inden turen begynder) og varer til omkring kl. 21.

Deltagerne opfordres til at medbringe passende fod- og overtøj.

Foto:Gravhøj i Hejsager Skov. Foto: Museum Sønderjylland

træf
2024-05-25 10:00 - 16:00
Hej alle!Jeg inviterer til træf for medlemmer på lørdag den 25 maj kl. 10:00 på en stor mark ved Vojens. Marken ligger ved Østre Lilholtvej og er en nysået og tromlet majsmark. Jeg tænker at marken er fast nok til at vi kan parkere inde på den, langs hejnet. Der er ingen deltager begrændsning! Men et ønske om kr. 15,- pr mand, til bondevin 😄 indbetaling via mobilepay til 4879FZ håber at vejret er godt den dag og at vi gør nogle gode fund 👑

Detektor Intro
2024-08-24 09:30 - 16:00
Sønderjyllands Amatørarkæologer (SJAA) inviterer til detektorintro d.24/8 2024

Alle er velkommen. Vi starter 9:30 på Hammelev skole Erik Eriksens Vej 76500 Vojens (P.S. GPS viser til indgang hovedgaden HVOR MAN IKKE KAN KOMME IND😉Vi starter med en introduktion til hobbyen hvor lovgivning, fundkendskab, fundregistrering m.m. introduceres. Efter spisning af egen madpakke mødes vi ca. 12:30 med erfarne detektorfolk på en mark i nærheden. Der vil i et vist omfang være muligt at låne en detektor.Det forventes at du har oprettet login til metaldetektorfund.dk og har instaleret appen DIME med samme login.Om Sjaa: Vi arranger årligt flere detektortræfm.m. Vi har en mere lukket facebookgruppe og hjemmesiden www.sjaa.dk. Vi samarbejder med Museum Sønderjylland som arbejder i de 4 sønderjyske og Kolding kommune og arrangerer sammen med museet 4-6 relevante foredrag.Hvis d.24 ikke passer dig så har http://www.xn--flintksen-p8a.dk/ et tilsvarende arrangement d.25/8

Træft Mjels
2024-09-22 10:00 - 14:00
TRÆF

Vi har før gået på marken i Mjels 6430 Nordborg. Der blev blandt andet fundet en guldbelagt raslebrik ( Ib Kristiansen) og et bipolær vægtlod og lidt fra 2 verdenskrig.Nogle der har lyst til at gå søndag den 22/9 kl 10 – ca kl 14?Du skal have egen madpakke og drikkelse med.Jeg kan bage en kage til dagen. Skriv herunder hvis du er interesseret.Færge sejler kvart i fra ballebro vi mødes ved Laden med gylletank(rød cirkel) hold godt ind til siden så en traktor kan komme forbi os

Du skal vise alle dine fund til mig, så det ikke er de forkerte ting der ender i skrotkassen

Første klubaften Hammelev
2024-10-01 19:00
Kom til den Første klubaften i vores ny lokaler på Hammelev skole. Bent fortæller ca. 45 minutter om hans fund fra Øster Lindet. Der vil være kaffe og kage.

Kør ind af Erik Eriksens vej 6500 Vojens og parker til venstre på skolens parkeringsplads. Gå ind af første dør og ind til venstre af dør et trin op.

Første Klubaften
2024-10-01 19:00 - 21:00
Vi inviterer til den første klubaften i vore ny lokaler på Hammelev skole tirsdag 1 oktober. Bent vil fortælle ca 45 minutter om hans fun ved Øster Lindet.

Kør ind ad Erik Eriksens vej og ind på skolens parkeringsplads til højre. gå ind af fordøren og ind til venstre op et trin og ind af lille dør.

Der vil være kaffe og kage.

Med arkæologen på arbejde. Gravpladserne ved Vorbasse.
2024-10-08 19:00 - 21:00
Dr. Phil. Ulla Henningsen og Per Ethelberg fortæller om deres arbejde med gravpladserne fra Vorbasse fra år 200-500.

se ere i linket til museet.

AFLYST AFLYSYt. Med arkæologen på arbejde: Gifteklar og hjemmefra – jernalderkvinder på rejse?
2024-10-22 19:00 - 21:00
A

Arkæologi Haderslev

Migration er ikke et nyt fænomen.

Mennesker er til alle tider rejst, flyttet, flygtet – såvel i større eller mindre grupper, endda hele folkeslag – men også som familier og individer.

Både mænd, kvinder og børn rejste.

Ud over at være en vigtig del af en individuel livshistorie, bliver enkelte menneskers rejser samlet set en del af en større fortælling om samfunds mobilitet og interaktion – både før og nu.

Fra vore breddegrader findes der ingen rejseberetninger fra forhistorisk tid, men til gengæld er de arkæologiske levn fyldt med information, der kan belyse mobilitet og migration.

Gravfundene er særligt velegnede som kilde. Bedst er det, hvis der er bevaret humant knoglemateriale, så man kan analysere gener og isotoper.

Men det er sjældent tilfældet, særligt i Syd- og Sønderjylland. I stedet må vi ty til de genstande, der findes i gravene, for de kan også være med til at løfte sløret for, om der er tale om tilflyttere eller lokale.

I foredraget er der fokus på jernalderkvinder på rejse. Ud fra forskellige eksempler fra det sydskandinaviske område fortælles om, hvordan der kan gemme sig en slags ”kode” i kvindegravene om kvindernes identitet og oprindelse. Her er dragtudstyr og smykker vigtige.

Hvorfor kvinderne rejste, ved vi ikke. En grund kunne være, at de indgik i ægteskaber langt fra deres hjemegn. De var gifteklar og hjemmefra!

Foredraget er ved Museumsinspektør Lene Heidemann Lutz, Museum Sønderjylland

2 gratis billetter pr. medlemskab.

Jens Arne inviterer medlemmer til træf
2024-10-27 10:00 - 15:30
16 hektar stubmark mellem Vejen og Gamst. Husk 20 kr til lodsejervin. Kontakt formand@sjaa.dk for mere info.

Med arkæologen på arbejde: Kvinden fra Kestrup
2024-11-05 19:00 - 21:00
Arkæologi Haderslev

Fund af uanselige fragmenter af et bronzefad på en mark omkring 7 km syd for Haderslev var optakten til udgravningen af en af de mest veludstyrede kvindegrave fra vikingetidens Danmark.

Genstandene blev fundet med metaldetektor på toppen af en overpløjet gravhøj i 2020.

Året efter blev den stærkt dyrkningstruede grav udgravet.

Den afdøde var gravlagt i et trækammer i sin fornemne dragt med indvævet sølvtråd, to forgyldte fibler, en sølvfibula og en perlekæde.

Udover bronzefadet bestod gravudstyret af en jernbeklædt træspand, et trælåg, et spillebræt, et træskrin, en saks, en kniv og en nøgle.

Den rige grav giver os et lille indblik i overklassens liv og kvindens rolle i 900-tallet.

Foredraget er ved Museumsinspektør Silke Eisenschmidt, Museum Sønderjylland

Medlemstræf Dybbøl
2024-11-23 10:00 - 15:00
Den 23/11/24 mødes vi til træf på naturstyrelsens arealer ved Dybbøl. Alle fragmenter der kan henføres til 1864 skal som minimum fotoregistreres i DIME.

Årets udgravninger
2025-02-04 19:00 - 21:00
Arkæologerne i Museum Sønderjylland har igen fornøjelsen af at invitere til en hyggelig foredragsaften, hvor nogle af museets arkæologer præsenterer et udpluk af det forgangne års spændende arkæologiske udgravninger.

Vi kommer som sædvanlig vidt omkring i det sønderjyske og slår også et smut op i Kolding Kommune.

Program følger, se link til museum

Arrangementet er gratis

Arkæologi Haderslev

Dalgade 7, 6100 Haderslev

Årets udgravninger i Kolding og Sønderjylland 2024.
2025-02-18 19:00 - 21:00
Kom med til en aften i arkæologiens tegn.

Der vil på aftenen være korte indlæg om et antal af museets spændende udgravninger i Sønderjylland og Kolding Kommune i 2024.

Program kommer på museets hjemmeside i midten af januar 2025.

Arrangementet finder sted i Søstrehuset i Christiansfeld

Runologens stjerne fund.
2025-02-27 19:00 - 21:00
isbeth Imer er runolog, museumsinspektør og seniorforsker på Nationalmuseet. Hun er forfatter til en lang række bøger og artikler om dansk og nordisk skrifthistorie og en dreven foredragsholder.

I aftenens foredrag vil hun give en kort introduktion til runeskriften og dens udvikling og derefter fokusere på vigtige genstande og monumenter med runer på og de fund, som har betyder noget særligt for sprog-, skrift- og kulturhistorien. Vi kommer til at besøge berømtheder som guldhornene, Jelling-stenene, Vindelev-brakteaten og et makabert fund af en hjerneskal med runer fra Ribe

Foredraget er i samarbejde med Folkeuniversitetet og Sønderjyllands Amatørarkæologer

Billetinfo:

Max 2. gratis billetter pr. medlem af Sønderjyllands Amatørarkæologer

Arkæologi Haderslev

Dalgade 7, 6100 Haderslev

DIME PLUS INTRO
2025-03-01 10:00 - 15:30
Vi demonstrerer de mange forbedringer og ny funktioner i DIME såsom sporlig, deling af fund og træfmodul. Hvis vejret tillader det, vil vi teste det på en mark efterfølgende. Sted er klublokalet Erik Eriksens vej 5, 6500 Vojens.

Gifteklar og hjemmefra – jernalderkvinder på rejse?
2025-03-13 19:00 - 21:00
Migration er ikke et nyt fænomen.

Mennesker er til alle tider rejst, flyttet, flygtet – såvel i større eller mindre grupper, endda hele folkeslag – men også som familier og individer.

Både mænd, kvinder og børn rejste.

Ud over at være en vigtig del af en individuel livshistorie, bliver enkelte menneskers rejser samlet set en del af en større fortælling om samfunds mobilitet og interaktion – både før og nu.

Fra vore breddegrader findes der ingen rejseberetninger fra forhistorisk tid, men til gengæld er de arkæologiske levn fyldt med information, der kan belyse mobilitet og migration.

Gravfundene er særligt velegnede som kilde. Bedst er det, hvis der er bevaret humant knoglemateriale, så man kan analysere gener og isotoper.

Men det er sjældent tilfældet, særligt i Syd- og Sønderjylland. I stedet må vi ty til de genstande, der findes i gravene, for de kan også være med til at løfte sløret for, om der er tale om tilflyttere eller lokale.

I foredraget er der fokus på jernalderkvinder på rejse. Ud fra forskellige eksempler fra det sydskandinaviske område fortælles om, hvordan der kan gemme sig en slags ”kode” i kvindegravene om kvindernes identitet og oprindelse. Her er dragtudstyr og smykker vigtige.

Hvorfor kvinderne rejste, ved vi ikke. En grund kunne være, at de indgik i ægteskaber langt fra deres hjemegn. De var gifteklar og hjemmefra!

Foredraget er ved Museumsinspektør Lene Heidemann Lutz, Museum Sønderjylland

Billetinfo:

Årskort: Max 2 billetter pr. årskortholder

Venneforening: Max 2 billetter pr. medlem

Sønderjyllands amatørarkæologer: Max 2 billetter pr. medlem

Foredraget er i samarbejde med Sønderjyllands Amatørarkæologer og Folkeuniversitetet.

Foto: Fra Stenderup/Gryden, grav 26. Foto: Jørgen Andersen, Museum Sønderjylland

Arkæologi Haderslev

Dalgade 7, 6100 Haderslev
